recursal/SuperWikiNEXT-32B huggingface dataset:
**4,4’-தயோயிருவனிலின்** *(4,4'-Thiodianiline)* என்பது C12H12N2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் அமீனாகக் கருதப்படும் இச்சேர்மம் மனிதர்களில் புற்றுநோயை உருவாக்கும் தன்மையைக் கொண்ட்தென ஊகிக்கப்பட்டுகிறது.

பண்புகள்
--------

4,4’-தயோயிருவனிலின் எரியக்கூடியது அல்ல. ஆனால் வெப்பமடையும் போது இது சிதைவடைந்து எரிச்சலூட்டும் மற்றும் நச்சுப் புகையை உருவாக்கும். நுண்ணுயிர்க்கொல்லியான தாப்சோன் இதன் ஒப்புமைச் சேர்மமாகும்.

தயாரிப்பு
---------

அதிகப்படியான அனிலினில் கந்தகம் பலமணி நேரம் கொதிக்கவைக்கப்படும்போது 4,4’-தயோயிருவனிலினின் மூன்று மாற்றியன்களான (1,1'; 1,4; 4,4') தயோயிருவனிலின்கள் உற்பத்தியாகின்றன.  1871 ஆம் ஆண்டில் மெர்சு மற்றும் வீத் மற்றும் 1894 ஆம் ஆண்டில் கே.ஏ. ஆஃப்மான் ஆகியோர் இதே விளைபொருள்கள் மற்றும் இவற்றுடன் உடன் நிகழ்வு விளைபொருள்களை தயாரித்தனர் என்று அதே செய்தி இதழ் ஆவணப்படுத்தியுள்ளது. வினை கலவையுடன் ஈய ஆக்சைடு சேர்க்கும்போது 4,4’-தயோயிருவனிலின் உற்பத்தியை அதிகரிக்க முட்டியுமென நீட்சுகி மற்றும் போத்தாப் ஆய்வுகள் தெரிவிக்கின்றன. 

தற்போது அமெரிக்காவில் 4,4’-தயோயிருவனிலின் உற்பத்தி செய்யப்படுவதில்லை.

பயன்
----

சில வகையான நிறம் நிறுத்துச் சாயங்கள் தயாரிப்பில் 4,4’-தயோயிருவனிலின் ஒரு வேதியியல் இடைநிலையாகப் பங்கேற்கிறது. தாப்சோன் என்ற மருந்து தயாரிப்பில் இது பெரிதும் பயனாகிறது.

நச்சுத்தன்மை
------------

4,4’-தயோயிருவனிலின் சால்மோனெல்லா வகை பாக்டீரியாக்களில் சடுதிமாற்ற பிறழ்வுகளை ஏற்படுத்தியுள்ளது. ஆய்வக எலிகள் மற்றும் சுண்டெலிகளில் கட்டிகளை ஏற்படுத்தியுள்ளது.

மேற்கோள்கள்
-----------

1. ↑  Hodgson, Herbert Henry (January 1924). "Direct sulphuration of aniline". *J. Chem. Soc. Trans.* **1924** (125): 1855–1858. doi:10.1039/CT9242501855.. பார்த்த நாள்: 11 February 2016.
2. ↑  Nietzki, R; Bothof, Heinrich (1894). "The Understanding of Thioanilines". *Reports of the German Chemical Society* **27** (3): 3261–3263. doi:10.1002/cber.189402703119.
**பூஜா சிட்கோபேகர்** ( *Pooja Chitgopekar* ; பிறப்பு 1985) நவம்பர் 11 அன்று நடந்த சர்வதேச *மிஸ் எர்த்* 2007 அழகுப் போட்டியில் இந்தியாவைப் பிரதிநிதித்துவப்படுத்தினார். பின்னர் 2007 இல் *மிஸ் எர்த் ஏர்* பட்டத்தை வென்றார்.

மும்பையில் *பெமினா இந்தியா*வால் ஆண்டுதோறும் வழங்கப்படும் மூன்று பட்டங்களில் ஒன்றான *மிஸ் இந்தியா எர்த்* பட்டத்தை வென்றார்; மற்ற இரண்டு பட்டங்களும் பூஜா குப்தா, *மிஸ் இந்தியா யுனிவர்ஸ்* மற்றும் சாரா-ஜேன் டயஸ் *மிஸ் இந்தியா வேர்ல்டு*க்கு சென்றன. *மிஸ் எர்த் 2006* இல் முதல் இரண்டாம் இடத்தைப் பிடித்த அம்ருதா பட்கி அவர்களால் முடிசூட்டப்பட்டார். அம்ருதாவைப் போலவே, மிஸ் எர்த் போட்டியில் முதல் இரண்டாம் இடத்தைப் பிடித்தார்.

சொந்த வாழ்க்கை
--------------

பூஜா 2011 இல் ஆக்லாந்து பல்கலைக்கழகத்தில்மருத்துவம் மற்றும் அறுவை சிகிச்சையில் இளங்கலைப் பட்டம் பெற்றார் 

ஜனவரி 7, 2011 அன்று சிகாகோவைச் சேர்ந்த ஏவிஜி அட்வான்ஸ்டு டெக்னாலஜி நிறுவனத்தின் துணைத் தலைவரான விக்ரம் குமாரை மணந்தார்.  இவர்களது திருமணம் நியூசிலாந்தின் ஆக்லாந்தில் நடந்தது.  பூஜா தற்போது சிகாகோவில் மருத்துவரக பணி புரிகிறார்.

சான்றுகள்
---------

1. ↑  "India Times". 6 January 2008 அன்று மூலம் பரணிடப்பட்டது. 26 February 2008 அன்று பார்க்கப்பட்டது.
2. ↑  Kesharwani, Manoj (19 October 2007). "Pooja Chitgopekar". *Times of India*. .
3. ↑  "Pooja Chitgopekar". *veethi.com*. 2017-04-22 அன்று பார்க்கப்பட்டது.
4. ↑  "Real Wedding: Vikram Kumar and Pooja Chitgopeker (2)". *www.indianweddingsite.com* (ஆங்கிலம்). 2017-04-22 அன்று பார்க்கப்பட்டது.
5. ↑  "Vikram Wedding In Nz Indian Wedding An 'opportunity To Put Nz On The Map'". *World News* (ஆங்கிலம்). 2017-04-22 அன்று பார்க்கப்பட்டது.

வெளி இணைப்புகள்
---------------

* Miss Earth official website
* Miss India - Official website பரணிடப்பட்டது 2013-05-15 at the வந்தவழி இயந்திரம்
* Miss India - Profile பரணிடப்பட்டது 2011-04-16 at the வந்தவழி இயந்திரம்
* Indiatimes - Profile
**எல்ப்சு வினை** (Elbs reaction) என்பது ஆர்த்தோ பதிலியிட்ட பென்சோபீனோனானது வெப்பச்சிதைவிற்கு உட்பட்டு குறுக்கப்பட்ட பல்வளைய அரோமேடிக் சேர்மத்தைத் தரும் கரிம வேதி வினையாகும். இந்த வினையானது இதன் கண்டுபிடிப்பாளரான செருமானிய வேதியியலாளர் கார்ல் எல்ப்ஸ் பெயரில் அழைக்கப்படுகிறது. இவர் தான் எல்ப்சு ஆக்சிசனேற்ற வினையையும் உலகிற்கு அறிமுகப்படுத்தியவர் ஆவார். எல்ப்சு வேதிவினையானது 1884 ஆம் ஆண்டு வெளியிடப்பட்டது. 

இருப்பினும் எல்ப்சினால் வினையின் விளைபொருளைப் பற்றிய சரியான விளக்கத்தைத் தர முடியவில்லை. ஏனெனில் நாப்தலீனின் அமைப்பினைப் பற்றிய தெளிவான முடிவு அப்போது இருந்திருக்கவில்லை.

வாய்ப்பளவு
----------

எல்ப்சின் வினையானது குறுக்கப்பட்ட அரோமேடிக் அமைப்புகளைத் தரவல்லதாக இருந்தது. 1884 ஆம் ஆண்டில் முன்னதாகவே எல்ப்சினால் செய்முறை விளக்கமளிக்கப்பட்டபடி நீர் நீக்க வினையின்படி ஆந்த்ரசீனைப் பெறுவதற்கான வாய்ப்பு இருக்கிறது. அதைவிட பெரிய அரோமேடிக் அமைப்புகளான பென்டாசீன் போன்றவற்றைப் பெறுவதற்கான வாய்ப்பும் இருந்தது. இந்த வினையானது ஒரு படியில் நிகழ்வதல்ல, ஆனால், முதல் படிநிலையில் இருஐதரோபென்னாசீன் உருவாக்கம் நிகழ்ந்து பின்னர் அது இரண்டாம் படிநிலையில் தாமிரத்தை வினைவேகமாற்றியாகப் பயன்படுத்தி ஐதரசன் நீக்கம் நிகழப்பெறுகிறது. 

Elbs reaction to anthracite and pentaceneElbs reaction to anthracite and pentacene
இந்த வினைக்குத் தேவைப்படும் அசைல் சேர்மங்களானவை அலுமினியம் குளோரைடைப் பயன்படுத்தும் ப்ரீடல்-கிராப்ட்சு வினையின் மூலம் பெறப்படலாம்.

மாறுபாடுகள்
-----------

எல்ப்சு வினையின் மூலமாக பல்லின வளையச் சேர்மங்களையும் தொகுக்க முடியும். 1956 ஆம் ஆண்டில் தயோபீனின் வழிப்பொருள் ஒன்று இவ்வினையைப் பயன்படுத்தித் தொகுக்கப்பட்டது. வினையின் முதல் இடைநிலைப் பொருள் உருவானவுடன் அது பல்வேறு தனிஉறுப்பு வினைப்படிகளைக் கொண்டிருந்ததால், வினைவழிமுறையல் ஏற்பட்ட மாற்றத்தின் காரணமாக, எதிர்பார்க்கப்பட்ட நேர்கோட்டு வடிவமுடைய விளைபொருளானது கிடைக்கப்பெறவில்லை.

Heterocyclic Elbs reactionHeterocyclic Elbs reaction

மேற்கோள்கள்
-----------

1. ↑  Karl Elbs, Einar Larsen. (1884). "Ueber Paraxylylphenylketon." *Ber. Dtsch. Chem. Ges.* (in German), **17**(2): 2847–2849, எஆசு:10.1002/cber.188401702247.
2. 1 2  K. Elbs. (1886) "Beiträge zur Kenntniss aromatischer Ketone. Erste Mittheilung." *J. Prakt. Chem.* (in German), **33**(1): 180–188, எஆசு:10.1002/prac.18860330119.
3. ↑  Fieser, Louis F. (1942). "The Elbs Reaction." *Org. React.*, **1**: 129-154, எஆசு:10.1002/0471264180.or001.06.
4. 1 2  Eberhard Breitmaier, Günther Jung (2005). *Organische Chemie: Grundlagen, Stoffklassen, Reaktionen, Konzepte, Molekülstrukturen* (5th edition). Stuttgart: Georg Thieme Verlag, ISBN 978-3-13-541505-5.
5. ↑  G. M. Badger, B. J. Christie. (1956). "Polynuclear heterocyclic systems. Part X. The elbs reaction with heterocyclic ketones." *J. Chem. Soc.* **1956**: 3435–3437, எஆசு:10.1039/JR9560003435.
**எல்பின்சுடோன்**(ஆங்கிலம்:Elphinstone, Mount stuart) (6 அக்டோபர் 1779 - 20 நவம்பர் 1859) எடின்பரோவில் கல்வி பயின்றார். 1795 இல் வங்காளச் சிவில் அதிகார வர்க்கத்தில் வேலையை எற்றுப் பிறகு, 1804 இல் நாகபுரியிலும், 1811 இல் பூனாவிலும் சுதானிகராகா நியமிக்கப் பட்டார். 1817 இல் பேசுவா ஆங்கிலேயரோடு போர் தொடங்கியபோது, கர்க்கீ(Kirkee) என்னும் இடத்தில், இவர் தலைமை ஏற்று, அப்போரை நடத்தி, வெற்றி பெற்றார். ஆங்கிலேயர் பேசுவாவை பதவியில் இருந்து விலக்கி, 'பேசுவா' ஆட்சி புரிந்த பகுதிகளைக் கைப்பற்றினர். பின்னர், எல்பின்சுடோன் ஆணையராக இருந்து, அப்பகுதிகளைச் செம்மையாக ஆண்டார்.

1856 இல் தொடங்கப்பட்ட, **எல்பின்சுடோன் கல்லூரி**, மும்பை.
1819 முதல் 1827 வரை மும்பையின் துணைநிலை ஆளுநர்(lieutenant governer) பதவியில் திறம்பட செயலாற்றினார். அக்காலத்தில் இவர், எல்பின்சுடன் சட்டத்தை (Elphinstone code) வகுத்தார். இவர் இந்தியாவில் அரசாங்கக் கல்வி வளர்ச்சியை நன்கு திட்டமிட்டு வளர்த்தார். இந்தியர் இவரைப் பாராட்டி, இவர் பெயரால்உ ஒரு கல்லூரியை நிறுவினர். ஐரோப்பியர் இவரது உருவச்சிலையை மும்பையில் அமைத்தனர். 1829 இல் இவர் இங்கிலாந்து திரும்பினர். இம்முறை, இவர் பொதுஆளுநர் (Governer general) பதவியை மறுத்தார். *காபுல் இராச்சிய வரலாறு*, *இந்திய வரலாறு*, *கிழக்கில் பிரித்தானிய செல்வாக்கு எழு*ச்சி என்பன இவர் எழுதிய நூல்கள் ஆகும். இவர் எழுதிய இந்திய வரலாறு சிறந்த ஆவாண நூல்களாகக் கருதப்படுகிறது.

இவர் பெயரால் ஆசுத்திரேலியா நாட்டில் ஒரு நகரம் உருவாக்கப்பட்டது. இலண்டனில் புனிதர் பவுல் தேவாலயத்தில்( St Paul's Cathedral) ஒரு சிலை இவருக்கு வைத்துள்ளனர்.

ஊடகங்கள்
--------

* பிறந்த நாடு, இசுக்கொட்லாந்துபிறந்த நாடு, இசுக்கொட்லாந்து
* பிறந்தஊர்: டம்பார்டன்(Dumbarton)பிறந்தஊர்: டம்பார்டன்(Dumbarton)
* Peshwa Baji RaoPeshwa Baji Rao
* கர்க்கீ(Kirkee);1666 அடையாளம் காணப்பட்டவர்களின் இடுகாடுகர்க்கீ(Kirkee);1666 அடையாளம் காணப்பட்டவர்களின் இடுகாடு
* முதல் அரசு குடியிருப்பு,~1860முதல் அரசு குடியிருப்பு,~1860
* தொடருந்து நிறுத்தம்தொடருந்து நிறுத்தம்
* எல்பின்சுடோன் உணவகம், ஆசுத்திரேலியாஎல்பின்சுடோன் உணவகம், ஆசுத்திரேலியா

மேற்கோள்கள்
-----------

1. ↑  St Paul's - The New Church

புற இணைப்புகள்
--------------

* என்ற இணைய நூலகத்தில் இவரது நூல்களை, இலவசமாகப் பதிவிறக்கம் செய்து கொள்ளலாம்.
* The harsh lesson of Afghanistan: little has changed in 200 years, Ben Macintyre, November 13, 2008, The Times of London, Times Online, timesonline.co.uk
**பட்டவன்** என்பவர் இந்து சமய நாட்டார் தெய்வமாவார். எண்ணற்ற கோயில்களின் பரிவாரத் தெய்வமாகவும், சில கோயில்களில் மூலவராகவும் பட்டவன் இருக்கிறார். இந்தப் பெயர் பொதுவாக இறந்தவர்கள் அனைவரையும் குறிக்க பயன்படுத்துவதால் எண்ணற்ற இடங்களில் தங்களின் மூதாதையர்களை பட்டவன் என்ற பெயரில் வழிபடுகின்றனர்.

சொல்லிலக்கணம்
-------------

காட்டுப்புத்தூர் அத்தனூர் அம்மன் கோவிலில் உள்ள பட்டவன் சிலை மற்றும் பதிவு
பட்டவன் என்ற சொல் பொதுவாக இறந்தவர்களின் நினைவாக வைத்து வணங்கப்படும் சிலைகள் அல்லது கற்களுக்கு வழங்கப்படுகின்றது. இந்த வகை வழிபாடுகள் நடுகல் வழிபாட்டின் கீழ் வருவன. பயிர்களை அழிக்கும் விலங்குகளையும், மனிதர்களை தாக்க வந்த விலங்குகளையும் எதிர்த்து போராடி இறந்தவர்களுக்கு அவர்களின் நினைவாக நடுகற்களை வைத்து வழிபட்டு வருகின்றனர். 

பட்டவன் என்ற சொல்லை பட்டான் என்றும் வழங்குகின்றனர். புலியால் இறந்தவனை புலிகுத்தி பட்டான் என்றும், பன்றியால் இறந்தவனை பன்றிக் குத்தி பட்டான் என்றும் அழைக்கின்றனர். இந்த வகை நடுகற்களில் புலியை கொல்வதைப் போலவும், பன்றியைக் கொல்வதைப் போலவும் மனித உருவை செதுக்கியுள்ளனர். 

* புலிக் குத்தி பட்டான்
* பன்றிக் குத்தி பட்டான்
* முயல் குத்தி பட்டான்
* யானைக்குத்தி பட்டான்
* பாம்புகடித்துப் பட்டான்

ஆதாரங்கள்
---------

1. ↑   பல்லடத்தில் 2000 ஆண்டுகளுக்கு முந்தைய வரலாற்று சிறப்புமிக்க "நடுகல்' கண்டுபிடிப்பு தினமணி ஆகஸ்ட் 13, 2009
2. ↑  "பழநி அருகே நடுகல் கண்டுபிடிப்பு | Dinamalar". *www.dinamalar.com*.
3. ↑  "பழநி அருகே நடுகல் கண்டுபிடிப்பு| Dinamalar". *www.dinamalar.com*.
தொல்காப்பியம் உவமம், **உவமப்போலி** என்பனவற்றைச் சுட்டுகிறது. உவமையை நான்கு வகை என்கிறது.  உவமப் போலியை ஐந்து வகை என்கிறது.   இவற்றை இளம்பூரணர் என்னும் உரையாசிரியரின் வழி நிரல் செய்து விளங்கிக்கொள்ளலாம். உவமப்போலி ஐந்துக்கு [[இளம்பூரணர் தரும் எடுத்துக்காட்டுகளை நிரலுக்குப் பின் காணலாம்.

நிரல்
-----

| உவமம் | உவமப்போலி |
| --- | --- |
| வினை,  பயன்,  மெய்,  உரு  | வினை, பயன், உறுப்பு, உரு, பிறப்பு  |

இளம்பூரணர் எடுத்துக்காட்டு
--------------------------

1  

இதற்கு உவமை இல்லை எனல்

>  நின்னோர் அன்னர் பிறர் இவர் இன்மையின்  
> 
> மன் எயில் முகவைக்கு வந்திசின் பெரும 
> 
>  
> 

2  

இதற்கு இது மட்டுமே உவமை எனல்

>  மன் உயிர் முதல்வனை ஆதலின்  
> 
> நின்னோர் அணையை நின் புகழோடு பொலிந்தே
> 
> 
> 

3  

பல பொருள்களில் உள்ள உறுப்புகளைத் தெரிந்தெடுது ஒன்றாகச் சேர்த்தால் இதற்கு உவமை ஆகும் - எனல்

>  நல்லார்கள் நல்ல உறுப்பாயின தாங்கள் தாங்கள்  
> 
> எல்லாம் உடன் ஆனது என்று அன்ன இயைந்த ஈட்டால்  
> 
> சொல்லால் முகம் கண் முலை தோள் இடை அல்குல் கை கால்  
> 
> பல் வாய் குழல் என்று இவற்றால் படிச் சந்தம் ஆனாள்
> 
> 
> 

4  

பல இடங்களிலும் உளதாகிய கவின் ஓரிடத்து வரின் இதற்கு உவமை ஆம் - எனல்

>  நாள் கோள் திங்கள் ஞாயிறு கனை அழல்   
> 
> ஐந்து ஒருங்கு புணர்ந்த விளக்கத்து அனையை 
> 
>  
> 

5  

கூடாப் பொருளொடு உவமித்து வருவன

>  வாதாது அமைவானோ வாதாது அமைவானோ   
> 
> வாதாது அமைகுவன் அல்லன் மலைநாடன்   
> 
> ஈரத்தில் இன்னவை தோன்றின் நிழல் கயத்து   
> 
> நீருள் குவளை வெந்து அற்று 
> 
> 
>

அடிக்குறிப்பு
-------------

1. ↑  வினை, பயன், மெய், உரு, என்ற நான்கே  
வகை பெற வந்த உவமத் தோற்றம். (தொல்காப்பியம் 3-272)
2. ↑  உவமப் போலி ஐந்து' என மொழிப (தொல்காப்பியமு 3-295)
3. ↑  தவல் அருஞ் சிறப்பின் அத் தன்மை நாடின்,  
வினையினும் பயத்தினும் உறுப்பினும் உருவினும்  
பிறப்பினும் வரூஉம் திறத்த' என்ப. (தொல்காப்பியம் 3-296)
4. ↑  புலி போலப் பாய்ந்தான்
5. ↑  மழை போல் வழங்கினான்
6. ↑  பவளம் போன்ற வாய்
7. ↑  துடி போலும் இடை
8. ↑  நினக்குவமையில்லை என்னும்வழிச் செயலானாதல். பயனானாதல். உறுப்பானாதல், உருவானாதல், பிறப்பானாதல் ஒப்பாரில்லையெனல் வேண்டும் என்பது கருத்து. பிறவு மன்ன - இளம்பூரணர் விளக்கம்
9. ↑   புறநானூறு 373
10. ↑  பதிற்றுப்பத்து 14
11. ↑  கலித்தொகை 41
**இடைக்காட்டுச் சித்தர் பாடல்** இடைக்காட்டுச் சித்தர் என்பவரால் பாடப்பட்டது. காப்புச் செய்யுள் நீங்கலாக 130 பாடல்களை உடையது இப்பாடல் தொகுப்பு.

எளிமையான நடையுடையவை. உலகவியல்பினை, நிலையாமையை, உணர்ந்து இறைவன் அருளை நாடும் இன்றியமையாமையைப் பொதுவாக அடிப்படைக் கருத்தாக உடையன இடைக்காட்டுச் சித்தர் பாடல்கள். இவை நாட்டுப் பாங்கான இலக்கிய அமைதிகளைப் பின்பற்றுவது குறிப்பிடத்தக்கது. தாண்டவக்கோனே, கோனாரே, பசுவே, குயிலே என விளித்துப் பாடிய பாடல்கள் நாட்டுப்பாடல் மரபினைக் காட்டுகின்றன.

இவரது பாடல் ஒன்று
-----------------

*மனம் என்றும் மாடு அடங்கின்*
*தாண்டவக் கோனே! முத்தி*
*வாய்த்தனென்று எண்ணேடா*
*தாண்டவக் கோனே!*
மனம் என்பது கட்டுக் கடங்காத ஒரு முரட்டு மாடு, அது நமது கட்டுக்குள் அடங்குமானால் விடுதலை கிடைத்து வெற்றியும் அடையலாம் என்று கூறுகிறார்.

வெளியீடுகள்
-----------

* *பதினெண் சித்தர்கள் பெரிய ஞானக்கோவை* (முருகேசநாயகர் 1899, வி. சரவணமுத்துப்பிள்ளை 1907)
* *பதினெண்சித்தர் பெரிய ஞானக்கோவை என வழங்கும் சித்தர் பாடல்கள்* (அரு இராமநாதன், 1959)

மேற்கோள்கள்
-----------

1. ↑  
	* *இந்துக்கலைக் களஞ்சியம்* (பொ. பூலோகசிங்கம், 1990, கொழும்பு)
2. ↑  
	* *சித்தர்கள் கலைக் களஞ்சியம்* (எஸ்.ஆர். சங்கரலிங்கனார், 1997, சித்தாசிரமம், சென்னை)

இணையத்தில் இடைக்காட்டுச் சித்தர் பாடல்கள்
-----------------------------------------

* இடைக்காட்டுச் சித்தர் பாடல்கள் பரணிடப்பட்டது 2007-11-24 at the வந்தவழி இயந்திரம்
**அனுபமா நிரஞ்சனா** (Anupama Niranjana கன்னடம்: ಅನುಪಮಾ ನಿರಂಜನ ) (1934 – 1991)  மருத்துவர் மற்றும் எழுத்தாளர் ஆவார். இவர் கன்னட மொழியில் நவீன புனைகதை மற்றும் புனைவிலி படைப்புகளை எழுதியுள்ளார். 

இவர் பெண்ணிய பார்வையோடு தனது படைப்புகளை உருவாக்கியுள்ளார். திரிவேணி மற்றும் எம்.கே இந்திரா ஆகிய சமகால பெண்ணிய சிந்தனையாளார்களோடு இணைந்து அறியப்படுகிறார். இவரது புதினமான *ருணமுக்தலுவை* புட்டண்ணா கனகல் ஒரு வெற்றிகரமான திரைப்படமாக உருவாக்கினார். 

இவரது இயற்பெயர் வெங்கடலட்சுமி ஆகும்.அனுபமா தார்வாடு மற்றும் பெங்களூரில் மருத்துவராகப் பயிற்சி பெற்றார். ஆரம்பகாலம் முதலே சமூக பிரச்சினைகள் குறிப்பாக பெண்கள் பிரச்சினைகள் ஆகியவற்றை மையமாக வைத்து புதினங்கள் மற்றும் கதைகளை எழுதியுள்ளார். நவீன கன்னட இலக்கியத்தின் முற்போக்கு எழுத்தாளரான கன்னட எழுத்தாளர் நிரஞ்சனாவை மணந்தார். இவர்களது மகள்கள் தேஜஸ்வினி மற்றும் சீமந்தினி பரவலாக அறியப்பட்ட கல்வியாளர்கள். அனுபமா புற்றுநோயால் இறந்தார்.பெண்களுக்காக இவரது பெயரில் ஒரு விருது வழங்கப்படுகிறது.

முக்கிய விருதுகள்
-----------------

* கருநாடக சாகித்ய அகாதமி விருது
* சோவியத் லேண்ட் நேரு விருது

சான்றுகள்
---------

1. ↑  Women writing in India, p. 382.
2. ↑  Photo on Kamat's Potpourri
3. ↑  One of her stories
4. ↑  "Anupama Award". 2004-06-21 அன்று மூலம் பரணிடப்பட்டது. 2021-03-19 அன்று பார்க்கப்பட்டது. Unknown parameter `|=` ignored (உதவி)
**அனு ராகவன்** (*Anu Raghavan*) ஓர் இந்திய தடகள விளையாட்டு வீர்ர் ஆவார்.. இவர் 1993 ஆம் ஆண்டு ஏப்ரல் மாதம் 20 ஆம் தேதியில் பிறந்துள்ளார். கேரளா மாநிலத்தைச் சேர்ந்த அனு ராகவன் 4 × 400 மீட்டர் தொடர் ஓட்டப்போட்டியில் வல்லமை பெற்றிருந்தார். 2016 ஆம் ஆண்டு நடைபெற்ற கோடை கால ஒலிம்பிக் போட்டிகளில் கலந்து கொண்ட 4 × 400 தொடர் ஓட்ட இந்திய தேசிய அணியில் இவர் சேர்க்கப்படவில்லை. இதற்காக இந்தியத் தடகள கூட்டமைப்பின் நடவடிக்கைகளை எதிர்த்து கேரள உயர்நீதி மன்றத்தில் 2016 ஆண்டு வழக்கு தொடர்ந்தார். கூட்டமைப்பின் ஊழல் நடவடிக்கைகளுக்கு எதிரான ஒரு போர் என்றும் இதை அவர் அறிவித்தார்". முன்னதாக தேர்ந்தெடுக்கப்பட்ட ஒலிம்பிக் பந்தய போட்டி அணியிலும், தெற்காசிய விளையாட்டுப் போட்டிகள் அணியிலும் கூட தன்னை நிர்வாகம் சேர்த்துக் கொள்ளவில்லை என்று கூட்டமைப்பின் மீது குற்றம் சாட்டினார். தேசிய பயிற்சி முகாமில் பங்கேற்று பயிற்சி பெறாமல் தான் முகாமுக்கு வெளியில் பயிற்சிக்கு சென்றதுதான் இதற்கு காரணமாக சொல்லப்பட்டதாகவும் அனு ராகவன் தெரிவித்தார்.

2017 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டியின் 400 மீட்டர் தடைதாண்டும் ஓட்டப்போட்டியில் பந்தய தூரத்தை 57.22 வினாடிகளில் கடந்து அனு ராகவன் வெள்ளிப் பதக்கம் பெற்றார்

மேற்கோள்கள்
-----------

1. ↑  Singh, Navneet (22 July 2016). "Athlete Anu Raghavan goes to court over Rio relay team omission". *Hindustan Times*.. பார்த்த நாள்: 14 August 2017.
2. ↑  "Nepotism cost me Olympics spot, alleges Anu Raghavan". *Manorama Online*. 22 July 2016.. பார்த்த நாள்: 14 August 2017.
3. ↑  AS, Shan (2 June 2017). "Revenge and record for Anu in grudge race". *The New Indian Express*.. பார்த்த நாள்: 14 August 2017.
4. ↑  Misra, Sundeep (9 July 2017). "Asian Athletics Championships: Anu Raghavan proves a point with silver, Sudha Singh secures gold". *Firstpost*.. பார்த்த நாள்: 14 August 2017.
**ஸூரா அல்-ஹிஜ்ர்** (*Sūrat al-Ḥijr*, அரபு மொழி: سورة الحجر‎, "மலைப்பாறை") இது திருக்குர்ஆன் உடைய 15ஆவது ஸூரா (அத்தியாயம்) ஆகும். இது 99 வசனங்களைப் பெற்றுள்ளது. இது ஒரு மக்கான் ஸூரா ஆகும்.

இது முகம்மது நபி அவர்கள் மெக்காவில் தங்கியிருந்த இறுதி ஆண்டில் 12ஆவது ஸூரா (அத்தியாயம்) யூசுப் என்பதைப் பெற்றவுடன் வெகு விரைவில் இறைவனிடமிருந்து பெறப்பட்டதாக நம்பப்படுகிறது. இது இறைவனால் ஆரம்ப காலத்தில் அருளப்பெற்ற ஸூரா (அத்தியாயம்) ஆகும். அதாவது இந்த ஸூரா முகம்மது நபி மெக்காவில் தங்கியிருந்த காலத்தில் அவருக்கு முன்காணாத புதுத் தரிசனம் கிடைத்தது உறுதிப்படுகிறது. இதெ காலகட்டத்தில் இவருக்கு இசுலாத்தில் கடவுள் என்னும் இறை வாழ்த்து ஸூராவும்  (அத்தியாயம்) இறைவனால் அருளப்பட்டுள்ளது

இறைவனால் அருளப்பெற்ற ஸூரா (அத்தியாயம்) என்பது இறைவனைத் துதிக்கும் சுருக்கமான ஒலி இயைபு உடைய வசனங்களைக் கொண்டுள்ளது.  இது இறைவனால் செயல்திறன் மிக்க ஆற்றலுடைய வார்த்தைகளுடன் வெகு விரைவில் முகம்மது நபி அவர்களுக்கு அருளப்பெற்றதாகும்

வெளி இணைப்புகள்
---------------

* சூரா அல்-ஹிஜ்ர் Mp3 பரணிடப்பட்டது 2016-10-19 at the வந்தவழி இயந்திரம்
**குட்ட கிர்த்தீ மேகன்** (பொ.பி. 560 - 561) என்பவன் இலங்கை மௌரிய மன்னர்கள் வம்சத்துள் பதினோறாம் மன்னனாவான். இவன் இலங்கை மௌரிய மன்னர்கள் வம்சத்துள் பத்தாமானவனும் தன் தந்தையுமானவனான இரண்டாம் என்பவனுக்கு பின் அரசக்கட்டிலில் ஏறினான்.

சிலாகாலன்
---------

மூலக்கட்டுரை - சிலாகாலன்

சிலாகாலன் தன் ஆட்சியில் தன் மூத்த மகனான இந்த இரண்டாம் மொக்கல்லானனனை கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.

உள்நாட்டுப் போர்கள்
-------------------

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான இந்த குட்ட கீர்த்தி மேகன் இலங்கையை அரசாண்டான். இந்த கீர்த்தி மேகனின் ஆட்சி சரிவர நடக்காததைக் கண்டதும் கீர்த்தி மகனின் பாட்டனான சிலாகாலன் ஆட்சியில் தண்டலதிகாரியாகவும் ரோகண அமைச்சனாகவும் இருந்த மகாநாகன் இவன் மீது படையெடுத்து இவனைக் கொன்று இலங்கையை அரசாண்டான்.

மேற்கோள்கள்
-----------

1. ↑  சூல வம்சம், 41ஆம் பரிச்சேதம், 26-89

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்
இராசராட்டிரப் பாண்டியரின் கீழ் வட இலங்கை (நீல நிறம்) கி.பி. 436 - 463

| இராசராட்டிரம் |
| --- |
| வம்சம் | பாண்டியர் |
| நாடு | இராசராட்டிரம் |
| எல்லை | மகாவலி கங்கை ஆறு (தெற்கெல்லை) மற்ற திசைகளில் கடல் |
| தலைநகரம் | அநுராதபுரம் |
| இராசராட்டிரப் பாண்டியர்களின் பட்டியல் |
| பாண்டு (பாண்டியன்) | பொ.பி. 436 - 441 |
| பரிந்தன் | பொ.பி. 441 - 444 |
| இளம் பரிந்தன் | பொ.பி. 444 - 460 |
| திரிதரன் | பொ.பி. 460 |
| தாட்டியன் | பொ.பி. 460 - 463 |
| பிட்டியன் | பொ.பி. 463 |

**குட்ட பரிந்தன்** அல்லது **இளம் பரிந்தன்** அல்லது **புத்ததாசன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் மூன்றாமவனாவான். இவன் பரிந்தன் (பொ.பி. 441 - 444) என்ற இராசராட்டிரப் பாண்டியர்களுள் இரண்டாமவனின் ஆட்சிக்குப் பிறகு ஆண்டவன். இவன் பரிந்தனின் தம்பியாதலால் இளம்பரிந்தன் என்று அழைக்கப்பட்டான். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான்.

கல்வெட்டு
---------

அநுராதபுரம் நகரிலுள்ள இவனுடைய கல்வெட்டுகள் தற்போது அநுராதபுரத்து ஆர்க்கியாலஜி இலாகாவில் காணப்படுகின்றன. அக்கல்வெட்டின் படி புத்த சமயத்தை சேர்ந்தவன் என்றும் இவனுடைய மனைவி புத்த விகாரை ஒன்றுக்கு தானம் செய்ததையும் அறிய முடிகிறது.

மூல நூல்கள்
-----------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

மேற்கோள்கள்
-----------

1. ↑  சூல வம்சம், 38ஆம் பரிச்சேதம், 30-31
2. ↑  Epigraphia Zeylonica, Vol 4, PP 111 - 115
**பாத்தூறல் முத்துமாணிக்கம்** (பிறப்பு: செப்டம்பர் 19 1928) தமிழ் நாடு, புதுக்கோட்டை மாவட்டம் நெய்வேலி எனும் கிராமத்தில் பிறந்து அங்கேயே தனது ஆரம்பக் கல்வியைக் கற்று பின்னர் சிங்கப்பூருக்கு புலம்பெயர்ந்து அங்கு பணியாற்றி ஓய்வுபெற்றார்.

வகித்த பதவிகள்
--------------

தமிழர் இயக்கம், தமிழர் சங்கம் போன்றவற்றின் செயலாளராகவும், சிங்கப்பூர் கழகத்தின் செயற்குழு உறுப்பினராகவும், இந்து சபை, தமிழர் சீர்த்திருத்தச் சங்கம் ஆகியவற்றின் உறுப்பினராகவும் பணியாற்றியுள்ளார். அத்துடன் ஒவ்வொரு சனிக்கிழமைகளிலும் சிங்கப்பூர் சிராங்கூன்சாலையிலுள்ள ஸ்ரீ வீரமாகாளியம்மன் கோயிலில் ஸ்ரீஇராம பஜனை அமைப்போடு சேர்ந்து பக்திப் பாடல்களைப் பாடிவந்தார்.

இலக்கியப் பணி
-------------

முத்துமாணிக்கம் எனும் புனைப்பெயரில் 1970 ல் எழுதத் தொடங்கிய இவர் மரபுக் கவித்துறையிலேயே கூடிய ஆர்வம் காட்டினார். இவரது முதல் கவிதை ஒரு கோயில் குடமுழுக்கு விழா மலருக்காக எழுதப்பட்ட பக்திக் கவிதையாகும். 1000 க்கும் அதிகமான கவிதைகளை இவர் எழுதியுள்ளார்.

எழுதியுள்ள நூல்கள்
------------------

* பொன்வண்டு
* தேன்சிட்டு
* சிங்கப்பூர் தெய்வங்களின் பக்திப் பாடல்கள்
* தேவத் தமிழிசை விருந்து
* துருகையம்மாள் போற்றிப் பாடல்கள்
* காவடிப் பாட்டு
* முத்துமாணிக்கம் கவிதைகள்
* இஸ்லாமியக் கவிதைகள்
* ஏசு கிருஸ்து பாமாலை
* இந்து சமயப் பாடல்கள்

இதுவரை 10 நூல்களை எழுதி வெளியிட்டுள்ளார்.

பெற்ற விருதுகளும் கௌரவங்களும்
-----------------------------

* பாத்தூறல் பட்டம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**எப்ரிமோவைட்டு** (*Efremovite*) என்பது (NH4)2Mg2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் அசாதாரணமான அம்மோனியம் சல்பேட்டுக் கனிமமாகும். வெண்மை நிறம் முதல் சாம்பல் நிறம் வரை இது கனசதுரப் படிகங்களாகக் காணப்படுகிறது. எரியும் நிலக்கரி குவியல்களில் காணப்படும் சல்பேட்டு மேல் ஓடுகளின் பகுதிக் கூறாக இந்த நீரிலி சல்பேட்டு கனிமம் தோன்றுகிறது. நீருறிஞ்சும் இக்கனிமம் ஈரக் காற்றில் வெளிப்படும் போது மெல்ல நீரேற்று வடிவ பௌசிங்கௌல்டைட்டு என்ற சல்பேட்டுக் கனிமமாக மாறுகிறது. 

இது 1989 இல் உருசியாவில் உள்ள தெற்கு யூரல் மலைப்பகுதியின் செலியபின்சிக் நிலக்கரிப் பள்ளத்தாக்கில் கண்டுபிடிக்கப்பட்டது. உருசிய நிலவியாலாளர் அண்டோனோவிச்சு யெப்ரிமோவின் (1907-1972) பெயர் இக்கனிமத்திற்கு சூட்டப்பட்டது. மேலும் ஐரோப்பாவின் பல்வேறு நிலக்கரி சுரங்கப் பகுதிகளிலும் காணப்படுவதாக தெரிவிக்கப்பட்டுள்ளது. பௌசிங்கௌல்டைட்டு, மாசுகாக்னைட்டு, இயற்கை கந்தகம், கிளாடுனோவைட்டு போன்ற கனிமங்களுடன் சேர்ந்து எப்ரிமோவைட்டு கிடைக்கிறது .

மேற்கோள்கள்
-----------

1. ↑  Efremovite, Webmineral.com
2. 1 2  வார்ப்புரு:Mindat
3. 1 2 3  Handbook of Mineralogy
4. ↑  Chesnokov B. V. and Shcherbakova E. P. 1991: Mineralogiya gorelykh otvalov Chelyabinskogo ugolnogo basseina - opyt mineralogii tekhnogenesa. Nauka, Moscow
5. ↑  Jambor J. L. and Grew E. S. 1991: New mineral names. American Mineralogist, 76, pp. 299-305
டிப்பி எனப்படும் குடில்களில் சோஷோன்கள் (1890 இல் எடுக்கப்பட்டது)
வயோமிங்கில் சோஷோன் இந்தியர்கள் (1892)
Rabbit-Tail
**சோஷோன்** (*Shoshone*) எனப்படுவோர் வட அமெரிக்காவில் வாழும் பழங்குடிகளாவர். இவர்கள் வடக்கு, மேற்கு மற்றும் கிழக்கு சோஷோன்கள் என மூன்று பெரும் பிரிவுகளாக வாழ்கிறார்கள். இவர்களில் வடக்கு சோஷோன்கள் கிழக்கு இடாகோ, மேற்கு வயோமிங், மற்றும் வட-கிழக்கு யூட்டா ஆகிய இடங்களில் வசிக்கிறார்கள். கிழக்கு சோஷோன்கள் வயோமிங், வடக்கு கொலராடோ, மொன்டானா ஆகிய மாநிலங்களில் வசித்து வந்தார்கள். 1750ம் ஆண்டளவில் ஏனைய பழங்குடிகளுடன் ஏற்பட்ட முரண்பாடுகளினால் இவர்கள் தெற்கு மற்றும் மேற்கு நோக்கி நகர்ந்தார்கள். மேற்கு சோஷோன்கள் நடு இடாகோ, வடமேற்கு யூட்டா, நடு நெவாடா மற்றும் கலிபோர்னியா ஆகிய இடங்களில் வசிக்கிறார்கள். இக்குழுவினர் *பனாமிண்ட்* (Panamint) என்ற பெயரிலும் அழைக்கப்படுகின்றனர். மேற்கு சோஷோன்களின் இடாகோ குழுவினர் *டுக்குவாடுக்கா* (*Tukuaduka*), அதாவது ஆடு தின்னிகள் எனவும், நெவாடா/யூட்டாக் குழுக்கள் *கோசியூட்* (*Gosiute*) அல்லது *டோய் டிக்கூட்டா* எனவும் அழைக்கப்படுகின்றனர்.

1845 இல் வடக்கு மற்றும் மேற்கு சோஷோன்களின் மொத்தத் தொகை கிட்டத்தட்ட 4,500 ஆக இருந்தது. 1937 இல் 3,650 வட சோஷோன்களும் 1,201 மேற்கு சோஷோன்களும் கணக்கெடுக்கப்பட்டார்கள்.

1860 இல் இடாகோ மாநிலத்தில் ஆங்கிலக் குடியேற்றவாசிகளுடன் இடம்பெற்ற மோதலில் (பெயார் ஆற்றுப் படுகொலைகள்) பல நூற்றுக்கணக்கானோர் கொல்லப்பட்டனர். ஆனாலும் 1876 இல் அவர்களது பரம்பரை எதிரிகளான லக்கோட்ட மற்றும் செயன் ஆகிய பழங்குடிகளுடன் இடம்பெற்ற மோதல்களில் ஆங்கிலேயருடன் இணைந்து போரிட்டார்கள். 1878 இல் பானொக் பழங்குடிகளுடன் இடம்பெற்ற சமரில் போரிட்டனர்.

1982 இல் மேற்கு சோஷோன்கள் தமது விடுதலையை அறிவித்து *மேற்கு சோஷோன் தேசிய கவுன்சில்* என்ற பெயரில் தனிக் கடவுச்சீட்டையும் வெளியிட்டார்கள்.

வெளி இணைப்புகள்
---------------

விக்கிமீடியா பொதுவகத்தில்,  
 ***Category:Shoshoni***   
என்பதின் ஊடகங்கள் உள்ளன. 

* சோஷோன்கள், விரிவான வரலாறு
* Great Basin Indian Archives
**சௌகத் உஸ்மானி** , (1901-1978) , இந்தியாவில் பொதுவுடைமை இயக்கம் , ஒரு இயக்கமாக உருவாவதற்கு முன்பே தனித் தனியாக இயங்கி வந்த இளம் பொதுவுடைமைவாதிகளில் ஒருவர் .1920 இல் தாஷ்கந்தில் இந்திய பொதுவுடைமை இயக்கதின் கிளை உருவாக்கப்பட்டபோதும் , 1925 இல் இந்தியப் பொதுவுடைமைக் கட்சி (சிபிஐ) உருவான போதும் அதனுடன் தொடர்பில் இருந்தார். இந்திய கம்யூனிஸ்ட் கட்சியின் நிறுவன உறுப்பிராகவும் இருந்தார் .ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர். அவர் அந்த தேர்தலை சிறையில் இருந்தவாரே சந்தித்தார் .1923 கான்பூர் சதி வழக்கு , 1929 மீரட் சதி வழக்கு ஆகிய வழக்குகளில் மொத்தம் 16 ஆண்டுகள் சிறையில் இருந்தார் .

பிறப்பு , ஆரம்ப வாழ்க்கை
------------------------

சௌகத் உஸ்மானி ராஜஸ்தான் மாநிலம் பிகானேரில் 1901இல் பிறந்தார். அவரது இயற்பெயர் மௌலா பக்ஷ். அவர் மௌலானா சௌகத் அலி அவர்களின் தீவிர அபிமானியாக மாறியதால் தன் பெயரை சௌகத் உஸ்மானி என மாற்றிக்கொண்டார்.

எழுதிய நூல்கள்
--------------

* ஒரு புரட்சியாளனின் வரலாற்றுச் சிறப்பு மிக்க பயணங்கள் (சோவியத் யூனியனில் சிறிது காலம் தங்கியிருத்தல்)
* சோவியத் யூனியனில் எனது அனுபவங்கள் (1920-21)
* ரஷ்யப் புரட்சியின் ஒரு பக்கம்

ஐக்கிய இராச்சியத்தின் நாடாளுமன்றம் தேர்தல்கள்
---------------------------------------------

ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர். கிரேட் பிரிட்டன் கம்யூனிஸ்ட் கட்சியின் வேட்பாளராக இரண்டு முறையும் சிறையில் இருந்தபடியே போட்டியிட்டார் .

**மீரட் சதி வழக்கில் குற்றம் சாட்டப்பட்ட 25 கைதிகள்**.பின் வரிசை (இடமிருந்து வலமாக): கே. என்.சேகல்,  எஸ். எஸ். ஜோஷ்,  எச். எல். ஹட்சின்சன், சௌகத் உஸ்மானி,  பி. எஃப். பிராட்லி, ஏ. பிரசாத், ஏ. பிரசாத், ஜி. அதிகாரி. நடு வரிசை:  ஆர். ஆர். மித்ரா, கோபன் சக்ரவர்த்தி, கிஷோரி லால் கோஷ், எல். ஆர்.கதம், டி. ஆர். தெங்டி, கவ்ரா ஷங்கர்,  எஸ். பேனர்ஜி, கே. என். ஜோக்லேகர், பி. சி. ஜோஷி, முசாபர் அகமது,  டி. கோஸ்வாமி, ஆர்.எஸ். நிம்ப்கர், எஸ்.எஸ். மிராஜ்கர், எஸ். ஏ. டாங்கே, எஸ்.வி. காட்டே, கோபால் பாசக்.
### ஸ்பென் பள்ளத்தாக்கு தொகுதி

1929இல் மீரட் சதி வழக்கிற்காக கைது செய்யப்பட்டு, சிறையில் இருந்த சௌகத் உஸ்மானியை, கிரேட் பிரிட்டன் கம்யூனிஸ்ட் கட்சி தனது வேட்பாளராக 
ஸ்பென் பள்ளத்தாக்கு தொகுதியில் நிறுத்தியது. இந்தியாவில் பிரிட்டிஷார் ஆட்சி செய்துவந்த அக்கிரமங்களை ஆங்கில மக்கள் மத்தியில் கொண்டு செல்ல வேண்டும் என்பதற்காக கிரேட் பிரிட்டன் கம்யூனிஸ்ட் கட்சி இவரை நிற்க வைத்தது. இவர் எதிர்த்துப் போட்டியிட்ட வேட்பாளர் - சர் ஜான் சைமன் என்பவர்தான். இவரே 1930இல் இந்தியாவிற்கு வந்தார். அவர் தலைமையில் சைமன் கமிஷன் அமைக்கப்பட்டது.எனினும் சௌகத் உஸ்மானி தோல்வியடைந்தார்."

### செயின்ட் பாங்க்ராஸ் தென்கிழக்கு தொகுதி

பின்னர் 1931இல் ஹவுஸ் ஆக் காமன்ஸ்க்கு தேர்தல் நடைபெற்றபோதும் சௌகத் உஸ்மானி கிரேட் பிரிட்டன் கம்யூனிஸ்ட் கட்சி சார்பில் தேர்தலில் போட்டியிட்டார். லண்டனிலிருந்து கம்யூனிஸ்ட்டுகள் அனைவரும் ஒன்று திரண்டு சௌகத் உஸ்மானிக்காகப் பிரச்சாரம் மேற்கொண்டனர். அப்போதும் சௌகத் உஸ்மானி சிறையில்தான் இருந்தார்.

மேற்கோள்கள்
-----------

1. ↑  *Stevenson, Graham*, *Shaukat (pron. Shavkat) Usmani*. பரணிடப்பட்டது 2006-08-15 at the வந்தவழி இயந்திரம் Compendium of Communist Biographies
**சௌகார்பேட்டை (**Sowkarpettai (film) சிறீகாந்த் மற்றும் லட்சுமி ராய் முன்னனி நடிகர்களாக நடித்து வி. சி. வடிவுடையான் இயக்கிய தமிழ்த் திகில் படமாகும். இப்படம் மார்ச்சு 4, 2016 அன்று வெளியானது.

நடிகர்கள்
---------

ஸ்ரீகாந்த், லட்சுமி ராய், சுமன், சரவணன், பவர் ஸ்டார் ஸ்ரீநிவாசன், சிங்கம்புலி, மனோபாலா, மீனாக்ஷி, தலைவாசல் விஜய், ரேகா, கஞ்சா கருப்பு, வடிவுக்கரசி, ஆர்த்தி, கஜேந்திரன், சுப்பாராஜ், வேன்கள் ராவ், மதன், லிங்கேஷ், ராகுல், ப்ரியங்கா

கதைச்சுருக்கம்
--------------

வெற்றியும் மாயாவும் ஒருவரை ஒருவர் காதல் செய்தனர். வெற்றியும் சக்தியும் இரட்டை சகோதரர்கள். சக்தி மாயாவை விரும்பினான். அது தெரிய வந்த அவனின் பெற்றோர், சக்தியை வீட்டை விட்டு வெளியே அனுப்பினார். சில ஆண்டுகள் கழித்து, வெற்றியும், மாயாவும் அவனது பெற்றோரும் கொல்லப்படுகிறார்கள். இறந்த அவர்கள் ஆவியாக வந்து, குடும்பத்தை கொன்றவர்களை பழிவாங்குகிறார்கள். அந்நிலையில், சக்தி ஒரு மாத்திரவாதியாக மாறி தன் எதிரிகளை கொல்கிறான். மேலும் அவனது சக்தியை பயன்படுத்தி வெற்றியை கொன்று, மாயாவை அடைய முயற்சி செய்கிறான் சக்தி. இறுதியில், யாருக்கு வெற்றி கிடைத்தது என்பதே மீதிக் கதையாகும்.

ஒலிப்பதிவு
----------

இப்படத்தின் இசை அமைப்பாளர் ஜான் பீட்டர் ஆவார். விவேகா, நா. முத்துக்குமார் மற்றும் சொற்கோ ஆகியோர் இப்படத்தின் பாடல் ஆசிரியர்கள் ஆவர்.

தயாரிப்பு
---------

2015 மார்ச் திரைப்படத்தின் படப்பிடிப்பு துவங்கியது. இந்தப் படம் ஹிந்தி மொழியில் *தந்த்ர ஷக்தி* என்றும், தெலுங்கு மொழியில் *சிவ கங்கா* என்றும் பெயரிடப்பட்டன.

வரவேற்பு
--------

இந்த பேய்படத்தில் அவ்வளவாக பயம் ஏற்படவில்லை என்றும், குறைந்த செலவில் தயாரிக்கப்பட்டது போன்றும், ஒப்பனையும் இசையும் சரிவர அமையவில்லை என்றும் விமர்சனம் செய்யப்பட்டது.

வெளி-இணைப்புகள்
---------------

மேற்கோள்கள்
-----------



1. ↑  "http://www.newindianexpress.com/". External link in `|title=` (உதவி)
2. ↑  "https://www.youtube.com". External link in `|title=` (உதவி)
3. ↑  "http://www.behindwoods.com/". External link in `|title=` (உதவி)
4. ↑  "http://www.indiaglitz.com". External link in `|title=` (உதவி)
5. ↑  "http://www.thehindu.com/". External link in `|title=` (உதவி)
6. ↑  "http://timesofindia.indiatimes.com/". External link in `|title=` (உதவி)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Struthio|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

ஆப்பிரிக்கக் கண்டத்திற்கு வெளியில் தீக்கோழிகள் எங்கும் இல்லை ஆப்பிரிக்கத் தீக்கோழிகளுக்கு நெறுங்கிய உறவுடைய இவற்றின் சிற்றினமாக அறியப்பட்டுள்ள அரேபிய தீக்கோழிகள் மட்டும் ஆப்பிரிக்க கண்டத்திற்கு வெளியே பரை பின்னர் செங்கடல் அரேபிய தீபகற்பத்தை ஆப்பிரிக்காவிவிடமிருந்து முழுமையாக பிளந்து பிற்பாடு ஏறத்தாழ 20 லட்சம் ஆண்டுக்கு முன்பு தனித்து விடப்பட்டு பரிணாமத்தில் அளவில் சற்று சிறிதாயும் அப்பாலைவனத்தில் தாக்குபிடித்து வாழும் பண்புகளையும் பெற்று தனித்து சிற்றினமாக த் தம்மைத் தகவமைத்துக் கொண்டன 20ம் நூற்றாண்டின் மத்தியில் முற்றிலுமாக அழிந்துபோயின.

1. ↑  BirdLife International. 2018. Struthio camelus. The IUCN Red List of Threatened Species 2018: e.T45020636A132189458.. Downloaded on 04 April 2021.
2. ↑  Peters, J.L. (1931)
**முதல் தகவல் அறிக்கை** (FIR - *First Information Report*) என்பது இந்தியாவில் ஒரு காவல் நிலையத்தில், ஒரு குற்றம் குறித்து கிடைக்கும் முதல் தகவலைப் பெற்று எழுதப்படும் எழுத்து மூலமான ஆவணமாகும். முதல் தகவல் அறிக்கைப் பதிவு குற்றவழக்குப் புலனாய்வின் முதல் கட்டமாகும். குற்றவியல் நடைமுறைச்சட்டப் பிரிவு 154 இதுபற்றிக் கூறுகிறது. ஒரு புலன்கொள் குற்றம் குறித்த முதல் தகவலைப் பெறும் காவல் நிலையப் பொறுப்பு அதிகாரி முதல் தகவல் அறிக்கை பதிவு செய்திடும் சட்டக்கடப்பாடு கொண்டவர் ஆவார்.

உயர்நீதிமன்றம் அல்லது இந்திய உச்ச நீதிமன்றத்தின் ஆணையின்றி, காவல் நிலையத்தில் பதிவு செய்யப்பட்ட முதல் தகவல் அறிக்கையில் உள்ள பதிவுகளை காவல் துறையால் மாற்ற இயலாது.

முதல் தகவல் அளிப்பவர்
---------------------

முதல் தகவல் அளிப்பவர் குற்றத்தினால் பாதிப்புற்றவராகவோ, குற்றத்தைக் நேரில் கண்ட சான்றாளராகவோ இருக்கவேண்டிய கட்டாயம் இல்லை. மேலும் குற்றம் குறித்த முழுமையான துல்லியமான தகவல்களை அறிந்தவராக இருக்கவேண்டிய கட்டாயமும் இல்லை. மாறாக, அவர் குற்றம் குறித்து கேள்விப்பட்டவராக இருப்பதே போதுமானது. மேலும், மேற்படி தகவலை நேரில் மட்டுமின்றி அஞ்சல், தொலைபேசி இன்னபிற நவீன ஊடகங்கள் வழியாகவும் தகவலை அளிக்கலாம்.

முதல் தகவல் அறிக்கைப் பதிவுசெய்யும் இடம்
----------------------------------------

முதல் தகவல் குற்றம் நிகழ்ந்த இடத்தின் அதிகார ஆளுகையைக் கொண்டிருக்கும் காவல் நிலையத்தின் நிலையப் பொறுப்பு அதிகாரியிடம் வழங்குதல் வேண்டும். எடுத்துக்காட்டாக புறக்காவல் நிலையங்கள் (Police Out Posts) காவல் நிலையங்கள் அல்ல. ஆகவே அங்கு பதிவது முதல் தகவல் அறிக்கை ஆகாது.

முதல் தகவல் அறிக்கையின் இன்றியமையாமை
------------------------------------

முதல் தகவல் அறிக்கைப்பதிவு குற்றவியல் நீதிமுறைமையினை முடுக்கிவிடும் முதற் செயற்பாடாகும். குற்றம் குறித்த காவல்துறைப் புலனாய்வு இதன் மூலம் உந்தப்படுகிறது.

முதல் தகவல் அறிக்கையின் சான்றியல் மதிப்பு
-----------------------------------------

முதல் தகவல் அறிக்கையினை முதன்மைச்சான்றாக நீதிமன்றங்கள் ஏற்பதில்லை. ஆயினும், உறுதியூட்டும் சான்றாக ஏற்கப்படுகிறது.

முதல் தகவல் அறிக்கைப் பதிவில் காலந்தாழ்த்தம்
--------------------------------------------

முதல் தகவல் அறிக்கைப் பதிவில் நிகழும் காலந்தாழ்த்தும் நீதிமன்றங்கள் ஏற்கும் தக்க விளக்கங்கள் இல்லாத நிலையில் அதனை முழுமையாய் நிராகரிக்கவும் வழிவகுக்கிறது.

இதனையும் காண்க
--------------

* பூஜ்ஜியம் முதல் தகவல் அறிக்கை
* இறப்பு விசாரணை அறிக்கை (இந்தியா)

மேற்கோள்கள்
-----------

1. ↑  "FIRST INFORMATION REPORT" (PDF). 2015-05-14 அன்று மூலம் (PDF) பரணிடப்பட்டது. 2015-10-07 அன்று பார்க்கப்பட்டது.
2. ↑  
	* "Quashing of F.I.R – Inherent Powers of High court". February 20, 2012 அன்று பார்க்கப்பட்டது.
3. ↑  "High Courts can quash FIRs : Supreme Court" (PDF). cbi.nic.in. நவம்பர் 6, 2015 அன்று மூலம் (PDF) பரணிடப்பட்டது. February 20, 2012 அன்று பார்க்கப்பட்டது.
**புதுக்குடியிருப்பு ஊடறுப்புத் தாக்குதல்** 2009 பெப்ரவரி 1 ஆம் நாள் தமிழீழ விடுதலைப் புலிகளால் முல்லைத்தீவு மாவட்டம், புதுக்குடியிருப்பு பகுதியில் நடத்தப்பட்டது. இத்தாக்குதலில் ஆயிரத்திற்கும் அதிகமான இலங்கை இராணுவத்தினர் கொல்லப்பட்டதாகவும் பெருமளவான கனரக ஆயுதங்கள் அடங்கிய படையப் பொருட்கள் கைப்பற்றப்பட்டதாகவும் விடுதலைப் புலிகள் அறிவித்தனர்.

நூற்றுக்கணக்கான சிறிலங்கா சிறப்பு படைப்பிரிவினர் மன்னாகண்டல் மற்றும் கேப்பாப்புலவு ஆகிய பகுதிகளில் முகாமிலிருந்து புதுக்குடியிருப்பை பகுதியை கைப்பற்றும் நோக்கில் இறுதித் தாக்குதலுக்கு தயாராகி இருந்த வேளையில் விடுதலைப் புலிகளின் சிறப்பு படையணிகள் இராணுவத்தின் பின்வளங்களை ஊடறுத்து பாரிய முற்றுகைத் தாக்குதலை கடந்த முதலாம் திகதி மேற்கொண்டனர். நான்கு நாட்கள் தாக்குதல்கள் இடம்பெற்றன.

கரும்புலி தாக்குதல்
-------------------

அத்துடன் பெப்ரவரி 3ம் நாள் கரும்புலி வீரர்களின் தாக்குதலினால் நூற்றுக்கணக்கான படையினர் கொல்லப்பட்டுள்ளனர். மேலும் பல நூற்றுக்கணக்கான படையினர் காயமடைந்துள்ளனர். பெருந்தொகையில் படையப் பொருட்களும் மீட்கப்பட்டுள்ளன.

மீட்கப்பட்ட படையப் பொருட்கள்
----------------------------

81 மில்லி மீற்றர் மோட்டார்கள் - பல 
120 மில்லி மீற்றர் மோட்டார்கள் - பல 
120 மில்லி மீற்றர் மோட்டார் எறிகணைகள் - 2000 
81 மில்லி மீற்றர் மோட்டார் எறிகணைகள் - 8000 
ஏ.கே துப்பாக்கிகள் - நூற்றுக் கணக்கில் 
ஏ.கே துப்பாக்கி ரவைகள் - ஒரு மில்லியனுக்கு மேல் 
ஆர்.பி.ஜி உந்துகணை செலுத்திகள் - பல 
ஆர்.பி.ஜி உந்துகணைகள் - பல 
ஆர்.பி.ஜி புரொப்ளர்கள் - பல 
எல்.எம்.ஜி துப்பாக்கிகள் - பல 

என இன்னும் பல. 

கேப்பாப்புலவு பகுதியில் இடம்பெற்ற கரும்புலி தாக்குதலில் நூற்றுக்கணக்கான படையினர் கொல்லப்பட்டதாகவும் புதன்கிழமை வெளிவந்த ஈழநாதம் பத்திரிகை தெரிவித்திருந்தது. அதில் கரும்புலி தாக்குதலில் ஈடுபட்ட போராளிகள் விடுதலைப் புலிகள் அமைப்பின் தலைவர் திரு. வே.பிரபாகரனுடன் நின்று எடுத்த படங்களும் வெளியிடப்பட்டிருந்தமை குறிப்பிடத்தக்கது.

மேற்கோள்கள்
-----------

1. ↑  Tigers seize SLA arms cache in PTK
திருவாரூர் மாவட்டம் நன்னிலம் ஊருக்கு மேற்கில் இக்காலத்தில் உள்ள புள்ளிருக்கு வேளூர்தான் இந்தச் சங்ககால வேளூர்-வாயில்.   

இதனை இக்கால மக்கள் வைத்தீஸ்வரன் கோயில் என வழங்குகின்றனர். 

சத்தியம்
இவ்வூர்த் தெய்வத்தின்மீது ஆணையிட்டு ஒருவன் சத்தியம் செய்வதாகச் சங்ககாலப் புலவர் இடையன் நெடுங்கீரனார் பாடுகிறார். 
நெல்வளம்
பழம்பல் நெல்லின் வேளூர் வாயில் என்று இதன் வளத்தை அந்தப் புலவர் குறிப்பிடுகிறார்.
தெய்வம்
இவ்வூர்த் தெய்வம் அஞ்சத்தக்க ஆற்றலுடையதாம். இத்தெய்வத்துக்கு உயர்பலி என்னும் பொங்கல்-அமுது படைப்பார்களாம். இத்தெய்வத்துக்கு அணிவிக்கப்படும் பூமாலையில் நறுமணப் பொருள்களைத் தெளிப்பார்களாம். அதனால் அந்தப் பூக்களை வண்டுகள் மொய்ப்பதில்லையாம்.
உயர்பலி = மருத்துவப் பொங்கல்
உயர்பலி எனச் சங்கப்பாடல் கூறுவது மருத்துவ உணவை எனவும், அந்த உணவு வைத்தியமாக உமைந்ததால் வைத்தீசுரன் என இத்தெய்வத்தைப் பிற்காலத்தில் குறிப்பிடலாயினர் எனவும் கொள்வது பொருத்தமானது. 
தலைப்புணை வதுவை
தலைவன் காவிரியாற்றுப் புதுவெள்ளத்தில் தலைப்புணை என்னும் மிதவையில் ஏறி என்னுடன் வதுவைமணம் செய்துகொண்டான். இன்று அவன் தன் மனைவியிடம் இல்லை என வேளூர்-வாயில் தெய்வத்தின்மீது ஆணையிட்டுச் சொல்கிறான். ஆயின் வெள்ளத்தில் என்னோடு நேற்று நீராடியது யார்? – எனப் பரத்தை தன் தோழியை வினவுவதாகப் பாடல் அமைந்துள்ளது.

அடிக்குறிப்பு
-------------

1. ↑  அகநானூறு 166
2. ↑  நறுவிரை தெளித்த நாறு இணர் மாலை  

பொறி வரி வண்டினம் ஊதல கழியும்  

உயர்பலி பெறூஉம் உருகெழு தெய்வம் --- அணங்குக – அகம் 166
**அக்ரா கவுர் அணை** (**Akra Kaur Dam) பாக்கித்தான்** நாட்டின் பலுச்சிசுத்தான் மண்டலத்தில் இருக்கும் துறைமுக நகரமான குவாடர் நகருக்கு அருகில் அமைந்துள்ளது. சில நேரங்களில் **அங்காரா கவுர் அணை** என்றும் குறிப்பிடப்படுகிறது. இந்த அணை 1995  ஆம் ஆண்டு 24 மில்லியன் டாலர் செலவில்  குவாடர் மற்றும் அதைச் சுற்றியுள்ள கிராமங்களுக்கு நீர் வழங்குவதற்காக கட்டப்பட்டது. குவாடர் மாவட்டப் பகுதி மக்களுக்கு நீர் வழங்குவதற்கான ஒரே ஆதாரம் இந்த அணை மட்டுமேயாகும். அக்ரா கவுர் அணை 17,000 ஏக்கர்கள் (6,900 ha; 27 sq mi) பரப்பளவு கொண்டதாக உள்ளது. 

2005 ஆம் ஆண்டில் இப்பகுதியில் பெய்த மழையால் அணையில் இருந்து நீர்வரத்து ஏற்பட்டு, பல கிராமங்கள் வெள்ளத்தில் மூழ்கின மற்றும் குறைந்தது 20 உயிர்கள் கொல்லப்பட்டன.  2012 ஆம் ஆண்டு சூலை மாதத்தில் ஏற்பட்ட பெரிய அளவிலான வண்டல் படிவு காரணமாக அணை முற்றிலும் வறண்டுவிட்டதாக தகவல்கள் வெளிவந்தன. இது உள்ளூர் மக்களுக்கு கடுமையான குடிநீர் பற்றாக்குறை உட்பட கடுமையான குடிநீர் விநியோக சவால்களை ஏற்படுத்தியது.

மேற்கோள்கள்
-----------

1. ↑  "Water Supply Scheme Gwadar Town". Government of Balochistan. 21 March 2019 அன்று மூலம் பரணிடப்பட்டது. 5 July 2012 அன்று பார்க்கப்பட்டது.
2. ↑  "Dams & Barrages". NESPAK. 21 August 2003 அன்று மூலம் பரணிடப்பட்டது. 5 July 2012 அன்று பார்க்கப்பட்டது.
3. ↑  "Flood havoc in Gwadar after dam overflow". Dawn News. 5 July 2012 அன்று பார்க்கப்பட்டது.
4. ↑  Gwadar risks becoming ghost town due to water shortage
**அக்ரீ-ரோசனெயிம் வினை** *(Acree-Rosenheim reaction)* என்பது புரதங்களில் திரிப்டோபான் இருப்பதைக் கண்டறியப் பயன்படுத்தப்படும் ஒரு இரசாயனச் சோதனை ஆகும். ஒரு புரத கலவையுடன் பார்மால்டிகைடு கலக்கப்பட்டு அதனுடன் அடர் கந்தக அமிலம் சேர்க்கப்பட்டு இரண்டு அடுக்குகள் உருவாகின்றன. சோதனை நேர்மறையானதாக இருந்தால் இரண்டு அடுக்குகளுக்கு இடையில் ஒரு ஊதா வளையம் தோன்றும். 

உயிர் வேதியியலின் இரண்டு அறிஞர்களின் பெயரால் இந்த சோதனைக்கு இப்பெயர் சூட்டப்பட்டது. அதாவது சான் ஆப்கின்சுபல்கலைக்கழகத்தின் புகழ்பெற்ற அமெரிக்க உயிர் வேதியியலாளர் சாலமன் பார்லி அக்ரீ (1875-1957) மற்றும் மான்செசுட்டர் பல்கலைக்கழகத்தின் ஆங்கிலோ-செருமானிய மருத்துவ வேதியியலாளர் சிக்மண்ட் ஓட்டோ ரோசனெயிம் (1871-1955) ஆகியோர் இவ்விரு அறிஞர்களார்வர்.

மேற்கோள்கள்
-----------

1. ↑  Debajyoti Das (1980). *Biochemistry*. Academic Publishers. பக். 56. பன்னாட்டுத் தரப்புத்தக எண்:978-93-80599-17-5. .
2. ↑  Louis Rosenfeld (2 December 2012). *Origins of Clinical Chemistry: The Evolution of Protein Analysis*. Elsevier. பக். 76. பன்னாட்டுத் தரப்புத்தக எண்:978-0-323-15292-1. .
3. ↑  B. Jain Publishers Staff (1 January 1999). *Pocket Medical Dictionary*. B. Jain Publishers. பக். 16. பன்னாட்டுத் தரப்புத்தக எண்:978-81-7021-193-8. .
|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

 
கோட்பாட்டு மொழியியலின் முக்கிய துணைத் துறைகளுக்கிடையேயான தொடர்புகள்
**கோட்பாட்டு மொழியியல்** (Theoretical linguistics) என்பது, மொழியியல் அறிவு தொடர்பான மாதிரிகளை உருவாக்குவதில் கவனம் செலுத்தும் மொழியியலின் ஒரு துணைத் துறை ஆகும். எல்லா மொழிகளுக்கும் பொதுவான இயல்புகளைக் கண்டறிந்து விளக்குவதும் இந்த ஆய்வின் ஒரு பகுதியாகும். ஒலியனியல் (phonology), உருபனியல், சொற்றொடரியல், சொற்பொருளியல் என்பன கோட்பாட்டு மொழியியலின் அடிப்படைக் கூறுகளாக விளங்குகின்றன. ஒலிப்பியல் (phonetics) ஒலியியலுக்கான தகவல்களைக் கொண்டிருப்பினும், ஒலிப்பியல், கோட்பாட்டு மொழியியலின் எல்லைக்குள் அடங்குவதில்லை. இதுபோலவே உளமொழியியல், சமூக மொழியியல் போன்றனவும் கோட்பாட்டு மொழியியலினுள் அடங்கா.

கோட்பாட்டு மொழியியலின் முக்கிய துறைகள்
--------------------------------------

### ஒலியனியல்

கோட்பாடு மொழியியலின் ஒரு துணைத் துறையான ஒலியனியல், பேச்சொலிகள் பற்றி உயர்ந்த மட்டத்தில் ஆராயும் ஒரு துறையாகும். இது, மனித மொழியில் ஒலிகளின் அமைப்பு, அவற்றின் ஒழுங்கமைவு என்பன பற்றி ஆராய்கிறது. ஒலியியலிலிருந்து ஒலியனியல் பகுப்பாய்வுக்காகத் தகவல்களைப் பெற்றுக்கொள்கிறது.

### உருபனியல்

உருபனியல் சொற்களின் அமைப்புத் தொடர்பான ஆய்வுத் துறையாகும்.

### சொற்றொடரியல்

சொற்றொடரியல் மொழியமைப்புப் பற்றியும், சொல் ஒழுங்குகள் பற்றியும் ஆராயும் ஒரு துறை.

### சொற்பொருளியல்

சொற்பொருளியல், சொற்களினதும், சொற்றொடர்களினதும் செறிவான பொருள் பற்றி ஆய்வு நடத்துகின்ற ஒரு துறையாகும்.
**போடா** (Boda) என்பது இந்தியாவின் மத்தியப் பிரதேச மாநிலத்தில் உள்ள ராஜ்கர் மாவட்டத்தில் உள்ள ஒரு நகரம் மற்றும் நகர் மன்றம் ஆகும்.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி,  கிராமத்தில் 9,886 மக்கள் தொகை இருந்தது. மக்கள் தொகையில் 52% பேர் ஆண்கள், 48%பேர் பெண்கள் ஆவர். போடாவின் சராசரி கல்வியறிவு விகிதம் 56% ஆகும், இது தேசிய சராசரியான 59.5% ஐ விடக் குறைவு; ஆண்களின் கல்வியறிவு 71% மற்றும் பெண் கல்வியறிவு 40% ஆக உள்ளது. 16% மக்கள் 6 வயதுக்கு உட்பட்டவர்கள்.

போடாவில் பேசப்படும் முக்கிய மொழி மால்வியுடனான இந்தி ஆகும். மால்வி என்பது ஒரு வட்டார மொழியாகும். இது இந்தி மொழியின் உள்ளூர் பேச்சுவழக்கு மொழியாகவும் உள்ளது..

கலாச்சாரம்
----------

வசந்த பஞ்சமி போன்ற பண்டிகைகளை குப்தா பரிவார் (மேதத்வால் சமாஜ்) கொண்டாடுகின்றனர். சுதந்திர தினம் மற்றும் குடியரசு தினத்தன்று, பல கலாச்சார நிகழ்ச்சிகள் பள்ளிகளால் ஏற்பாடு செய்யப்படுகின்றன. துர்கா தேவியின் வரலாற்று கோயிலான அந்தேரியா பாக் அதன் முக்கிய ஈர்ப்புகளில் ஒன்றாகும். அனுமன் கோயில் மிகவும் பிரபலமானது, அது 'பாகீச்சி' என்று அழைக்கப்படுகிறது. இனிப்பு கடைகளும் ஊரில் மிகவும் பிரபலமாக உள்ளன. இப்பகுதி பசுமையான விவசாய நிலப்பரப்பைக் கொண்டுள்ளது மற்றும் மக்கள் தங்கள் பயிர்களைப் பயிரிடுவதற்கு பெரிய அளவிலான நிலங்களை வைத்திருக்கிறார்கள்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
சூரிய மறைவுக்குப் பின்னரான அரையிருள்
**அரையிருள்** அல்லது **மாலை இருள்** அல்லது **கருக்கல்** (*Dusk*) என்பது மெல்லொளியின் கரிய நிலைச் செயற்பாடாகும். அல்லது அதனை இரவுக்கு முன்னரான மெல்லொளியின் வளிமண்டலச் சூழலின் இறுதி நிலை எனவும் குறிப்பிடலாம். முன் அரையிருள் மெல்லொளியின் ஆரம்பம் முதல் இடைவரையிலும் ஏற்பட்டு, குறிப்பிட்டளவு போதுமான ஒளியை வழங்கி, செயற்கை ஒளியின்றி பார்க்கக்கூடியவாறு இருக்கும். ஆனால் முடிவில் சூரியனின் மையத்தில் புவி சுழற்சி 6° இற்கு கீழாக அடிவானத்தில் இருக்கும்போது செயற்கை ஒளி தேவையாகின்றது. "அரையிருள்" இரவு தொடங்குவதற்கு முன்னான மெல்லொளிப் பகுதியாகும்.

இவற்றையும் பார்க்க
------------------

* வைகறை
* விடியல்
* பொழுது புலர்தல்
* மெல்லொளி

உசாத்துணை
---------

1. ↑  *The Random House College Dictionary*, "dusk".
2. ↑  U.S. Naval Observatory. Rise, Set, and Twilight Definitions பரணிடப்பட்டது 2015-08-14 at the வந்தவழி இயந்திரம்.

| * பா
* உ
* தொ
ஒரு நாளின் பகுதிகள் |
| --- |
| பகல் | காலை **·** நண்பகல் **·** பிற்பகல் **·** மாலைப்பொழுது | வீனசின் பட்டி |
| மெல்லொளி | வைகறை **·** விடியல் **·** பொழுது புலர்தல் **·** அரையிருள் |
| இரவு | நள்ளிரவு |
| தொடர்புபட்டவை | வீனசின் பட்டி **·** நீல மணிநேரம் **·** பொன் மணிநேரம் **·** மங்கொளி **·** பகலொளி **·** நிலவொளி **·** நள்ளிரவுச் சூரியன் **·** துருவ இரவு **·** கதிரவன் வீதி ஒளி |
**வில்லியம்** (*William*) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். கன்னியாகுமரி மாவட்டம் பள்ளியாடி கிராமத்தைச் சேர்ந்த இவர் இரண்டு முறை திருவாங்கூர்-கொச்சின் சட்ட மன்றத்திற்காகவும், மூன்று முறை சென்னை மாகாண சட்டசபைக்காகவும் தேர்ந்தெடுக்கப்பட்டார்.

தமிழ்நாடு காங்கிரசு வேட்பாளராக அருமனை தொகுதியில் இருந்து 1952 தேர்தலில் போட்டியிட்டு திருவாங்கூர்-கொச்சி சட்டமன்றத்தில் சட்டமன்ற உறுப்பினராக தேர்ந்தெடுக்கப்பட்டார். 1954ஆம் ஆண்டு நடைபெற்ற தேர்தலில் திருவாங்கூர்-கொச்சி சட்டமன்றத் தேர்தலில் விளவங்கோடு தொகுதியில் இருந்து தமிழ்நாடு காங்கிரசு வேட்பாளராக மீண்டும் தேர்ந்தெடுக்கப்பட்டார். 1957 மற்றும் 1962 தேர்தல்களிலும் விளவங்கோடு தொகுதியில் இருந்து மீண்டும் தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். 1967 ஆம் ஆண்டு நடைபெற்ற தேர்தலில் கிள்ளியூர் தொகுதியில் இருந்து தேர்ந்தெடுக்கப்பட்டார்.

மேற்கோள்கள்
-----------

1. ↑  "1952 election for Travancore-Cochin assembly" (PDF). 2008-12-03 அன்று மூலம் (PDF) பரணிடப்பட்டது. 2022-09-25 அன்று பார்க்கப்பட்டது.
2. ↑  "Interim Election to the Travancore-Cochin Assembly – 1954" (PDF). 2008-10-06 அன்று மூலம் (PDF) பரணிடப்பட்டது. 2022-09-25 அன்று பார்க்கப்பட்டது.
3. ↑  1957 Madras State Election Results, Election Commission of India
4. ↑  1962 Madras State Election Results, Election Commission of India
5. ↑  1967 Tamil Nadu Election Results, Election Commission of India
**வில்லவராயர்கள்** என்போர் முக்குலத்தோரின் ஒரு பிரிவினரான ஈச நாட்டுக் கள்ளர் என்ற பிரிவின் கீழ் வரும் ஒரு இனத்தவர் ஆவர். இவர்கள் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம்.

நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ள தலைஞாயிறு குற்றம்‌ பொறுத்த நாதர்‌ கோவில் கல்வெட்டில் குலோத்துங்க சோழனின்‌ அதிகாரி ராஜராஜதேவரான வில்லவராயர்‌ குறிப்பிடப்படுகிறார்.

சோழர் சாம்ராஜ்யத்தில் ஈச நாட்டுக் கள்ளர்கள் வகித்து வந்த பதவிகள் மற்றும் போர்களில் அவர்கள் செயலபட்ட விதத்தைக் கொண்டு அவர்களைச் சிறப்பு பட்டப் பெயர்கள் கொண்டு அழைக்கிறார்கள்.
  

கள்ளர் குல பட்டங்களை ஆராயும் போது பெரும்பாலும் அவை அரையர், இராயர், ஆண்டார், ஆள்வார், உடையார், கொண்டார், பூண்டார், பிரியர், சுற்றியார், பொறுக்கியார், நட்டார், தலைவர், வென்றார், தேவர், கிளையார், உண்டார் என்றே முடிவுறும். அரையர் என்றால் அரசன்/குறுநில மன்னன் என்று பொருள்.
  

  

```
   *உதாரணம்:*
   ***வில்லவராயன் (வில்லவ +அரையன்)***
   வில்லவராயர் (வில்லவ +அரையர்)
```

பார்வைக்கு
----------

* ந.மு. வேங்கடசாமி நாட்டாரின் "கள்ளர் சரித்திரம்", எனி இந்தியன் பதிப்பகம், தி.நகர், சென்னை.
* அமரர். கல்கியின் "பொன்னியின் செல்வன்" என்ற சரித்திர நாவல்

1. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 150. .
2. ↑   *ஆவணம் இதழ் 26*. 2015. பக். [ 53. .